AksaraLLM/aksara-bahasa-daerah-v1 huggingface dataset:
Walang lumrahé dadi ama kang dipaténi supaya ora ngrusak tuwuhan,nanging béda karo masarakat Kabupatèn Gunungkidul, Daerah Istimewa Yogyakarta. Ing laladan iki walang bisa diolah dadi panganan énak lan payu didol Rp 25.000 saben renténg. Tuladhané ing Kacamatan Paliyan, Kabupatèn Gunungkidul.

Gunung kidul kalebu laladan kang gersang amarga wewengkoné kabèh ana ing perbukitan karst. Ing Gunungkidul akèh tinemu walang, kaya ta walang kayu lan walang sawah.
Walang kayu bisa tinemu sawayah-wayah, nanging walang sawah lumrahé tinemu ing wayah udan. Walang sawah dadi ama kang ngrusak pari.
Lumrahé walang digawé panganan kaya ta walang goreng, walang bacem. Nanging walang uga bisa digawé mi.

Walang bisa kaolah dadi mi teles. Carané mangan kaya mi ayam biyasa. Kajaba iku walang uga bisa diolah dadi mi liyané kang énak, nduwé gizi lan protéin, lan regané ora larang-larang banget.

Mi walang nduwé kaluwihan tinimbang mi liyané. Mi walang ngandhut protéin kang luwih akèh tinimbang mi saka bahan liyané. Rasa saka walang kang khas lan mi walang kang jarang tinemu uga dadi kawigatén saka masarakat kang seneng mangan mi. Mi iki dadi panganan khas Gunungkidul.
Mi walang uga ngundhakaké aji ékonomi walang, saéngga dadi mata pencaharian masarakat ing Gunungkidul. Tuladhané dadi pemburu lan tukang ngolah walang.
Walang kayu lan walang sawah rasané padha nanging ukurané  béda.

Cara nggawé 
Bahan-bahan kang dibutuhaké ya iku trigu, uyah, endhog, lenga goréng, natrium karbonat.
Carané, walang kang akéhé 2,5 kg dikumbah nganti resik, lar lan kotorané dibuwang, banjur diblénder. Campur walang kang wis diblender karo glepung trigu kang akèhé 10 kg nganggo mesin pengaduk banjur ditambah endhog kang cacahé 5. Banjur diudheg lan dicampur larutan uyah lan soda. Banjur dilebokaké ing mesin penggiling mi.
Protéin saka mi walang luwih akèh yèn dibandingaké karo mi urang windu, ya iku 17,922 lan 9,846 persèn. Protein kalebu zat kang wigati kanggo awak, amarga yèn kekurangan bisa njalari lelara marasmus lan kwashiokor.

Rujukan
Walang sangit (Leptocorisa oratorius Fabricius, (Hemiptera:Alydidae); syn. Leptocorisa acuta) ya iku kéwan gegremetan kang dadi ama kang wigati tumrap wong tani, mligi ing tuwuhan pari ing Indonésia.

Walang iki karan: kungkang (Sunda), pianggang (Sumatera), lan tenang''' (Madura).

Kéwan iki gampang dititèni saka awaké kang dawa watara 2 cm, wernané soklat semu klawu lan duwé tlalé kang karan proboscis kanggo ngisep sarining tetuwuhan. Walang sangit kalebu ordho Hemiptera, ya iku bangsané kepik sajati.

Walang sangit ngisep sarining tuwuhan ing gagang kembang lan pari nom sawisé mekatak. Manawa kaserang walang sangit, tuwuhan banjur kurang dat hara, malih kuning klorosis lan sabanjuré dadi ilang kekuwatané.

Jeneng sangit'' kajupuk saka ambu kéwan iki nalika keganggu, sanajan gegremet liya saka Alydidae uga ngasilaké ganda kang saèmper.

Minangka ama tuwuhan 
Walang sangit kalebu ama kang nyerang tuwuhan pari sawisé ngembang kanthi cara nyesep  cuwèran lasé pari kang njalari ijèné pari dadi kopong. Ing Indonésia walang sangit dadi ama kang mbebayani tumrap tetanèn. Saka 100.000 walang sangit saben héktar  bisa ngurangi kasil panèn nganti 25 %.

Yèn saben 9 dhapuran pari ana 5 walang bisa ngurangi kasil 15 %. Kuwalitas gabah kang ditrajang walang sangit uga dadi èlèk. Walang sangit ngundhakaké Grain dis-coloration kang nggawé pari ora apik mutuné.

Rujukan 

Artikel Wiki Mrebawani II kalamangsa 1
Walang kayu, Valanga nigricornis ya iku jinis walang saka kulawarga Cyrthacanthacridinae sub kulawarga Acrididae. Diwedharaké déning ahli zoologi Jerman Hermann Burmeister taun 1838 nalika nemu kéwan iki ing Singapura.

Wedharan 
Walang kayu duwé ukuran kang manéka warna. Lanangé watara 45-55mm, déné wadoné 15–75 mm. Walang diwasa warna coklat semu kuning, kuning utawa ijo kanthi tenger ireng semu biru. Suwiwi mburi bisa kasawang nalika walang nembé mabur.

Déné anakan walang kayu lumrahé warna ijo. Owah-owahan warna kedadèn nalika walang nom ganti kulit. Werna nalika diwasa lumrahé ngèmperi rupa karo papan uripé.

Sebaran 
Walang kayu sumebar ing Thailand sisih kidul, Malaysia, Indonesia lan Filipina. Walang kayu manggon ing alas, grumbul lan kebon, lan bisa dadi ama kang wigati ing kebon klapa sawit lan karèt.

Siklus urip 
Lumrahé walang kayu mung urip sak turunan ing wektu setaun. Babon walang ngendhog cacah papat ing lemah kang teles. Sawusé netes, anak walang ganti kulit nganti ping 6-7 nganti dadi walang diwasa.

Walang kayu kalebu kéwan diurnal, kang seneng dhédhé ing panasan.

Walang kayu mangan gegodhongan saka manéka tuwuhan, kacathet watara 35 jinis tetuwuhan kang dipangan déning walang iki.

Sub spésiès 

Walang iki kapérang dadi pira-pira sub spésiès kang sapérangan èndemik ing sawatara pulo tinamtu.

 V. n. sakoemiensis
 V. n. waiensis
 V. n. carolinensis
 V. n. disparilis
 V. n. kalaotuae
 V. n. nigricornis
 V. n. allorensis
 V. n. aroensis
 V. n. australiensis
 V. n. batuensis
 V. n. fortis
 V. n. fumosa
 V. n. sumatrensis
 V. n. insularis
 V. n. saravakensis
 V. n. keyensis
 V. n. lombokensis
 V. n. mangalumensis
 V. n. melanocornis
 V. n. moro
 V. n. rammei
 V. n. halmaherae
 V. n. ornata

Rujukan 

Artikel Wiki Mrebawani II kalamangsa 1
Hierodula patellifera, arané dhéyé kang umum tinemu ing tanah Jawa , kang kalebu genus Hierodula.

Wedharan 
Dhéyé lanang ukurané watara 45-65mm, déné kang wadon 65–75 mm.
Wernané bisa ijo utawa soklat kayu.

Sebaran 
Dhéyé iki tinemu ing Malaysia, Hawaii, India, Jawa, Semenanjung Koréa, Filipina, Papua Nugini, Cina, Taiwan, Vietnam, Sumba, Honshu, Shikoku, Kyushu, Okinawa ing Jepang, Taiwan.

Habitat 
H. patellifera urip ing wit-witan lan ing sesuketan, ing sawah utawa pinggir alas.

Gambar

Rujukan 

Artikel Wiki Mrebawani II kalamangsa 1
Kinjeng dom ya iku kéwan gegremetan kang kalebu ordho Odonata, subordho Zygoptera.

Ciri 
Kinjeng dom gampang dititèni saka awak kang kuru dawa kaya déné dom, lan suwiwi kang nglempit miturut dawané awak nalika nembé méncok ing tetuwuhan. Kinjeng dom asring tinemu ing sakiwa tengen blumbang, rawa, alas utawa sawah.
Kinjeng dom ngendhog ing banyu, kang banjur netes sawusé 2 dina.
Kinjeng dom lumrahé duwé warna ijo semu kuning utawa ireng.
Lumrahé kinjeng dom mapan ing papan kang cedhak banyu tawa, sanajan pira-pira spésiès saka Caenagrionidae ngendhog ing banyu payau lan malah uga ana sijining spésiès kang ngendhog ing banyu asin.

Sebaran 
Kinjeng dom tinemu ing kabèh nagara, kajaba ing antartika.
Kabèh ana spésiès cacah 2942 kang diklumpukaké ing 309 marga.

Rujukan 

Artikel Wiki Mrebawani II kalamangsa 1
Amanda inggih punika filem sandhiwara kumedhi romantis saking Amérikah Sarékat ingkangdidamel taun 2009. Filem punika dipunsutradarani Steve Marra. Piyambakipun ugi ngrangkep minangka panganggit skénario. Ingkang maragani filem punika antawisipun Randy Ryan lan Ariana Dubynin. Pamundhutan gambar kanggé filem punika ditindakaken wonten Indianapolis. Amanda dipunbabar kanthi sesarengan kanggé sagung pamirsa ing surya 14 Mèi 2009.

Latar wingking 
Sasampunipun pasrah amargi mboten saget pados pacanganipun, Joe-yuswa sekawan dasa taun-(Randy Ryan) pinanggih kaliyan kenya ingkang dados pangimpènipun, Amanda (Ariana Dubynin) lajeng dipundhaup. Nanging nalika sémahipun ngendika satunggalipun wadi, Joe dumadakan mboten saget mangsuli pitakènan salebetipun manah, punapa sajatosipun katresnan iki.

Kanggé filem punika, Steve Mara gadhah jejibahan minangka panganggit skénario lan sutradhara. Pandamelan filem kawiwitan ing surya 13 April 2009 kanthi wragad dumugi $500,000. Jenny Elig saking Metromix, wonten artikelipun mratélakaken bilih filem punika "ditidakaken kanthi saé." Filem Amanda kasil nampi pangaji wonten  Canada International Film Festival taun 2010.

Ingkang maragani 
 Ariana Dubynin
 Randy Ryan
 Amy Esacove
 Doug Johnson
 Faith Marie
 Bill Bannister
 Erin Raftery
 Diane Timmerman
 China Doll

Rujukan

Pranala njaba 
 
 

Film Amérikah Sarékat taun 2009
Filem drama
Artikel Wiki Mrebawani II kalamangsa 1
American Gun inggih punika filem sandhiwara saking Amérikah Sarékat ingkang didamel ing taun 2002. Filem punika dipunsutradarani Alan Jacobs ingkang ngrangkep minangka panganggit lakon (skénario). Ingkang maragani filem punika antawisipun James Coburn (filem pungkasan, sadèrèngipun tilar donya ing surya 18 Novèmber 2002), Virginia Madsen, Barbara Bain, lan Alexandra Holden.

Lampahan 
American Gun nyariyosaken babagan Martin Tillam (Coburn), satunggalipun vèteran Payudan Donya II  ingkang madosi sisik melik babagan senjata salebetipun pangulandara ing sapérang nagari saperlu dipun-ginakaken mejahi putrinipun, Penny (Madsen). Wonten pangulandara punika, piyambakipun ugi madosi wayahipun, Mia (Holden).

Latar wingking 
Panganggit lakon (skénario) ingkang ngrangkep minangka sutradhara, Alan Jacobs pikantuk inspirasi nyerat kanggé filem punika sasampunipun ngrawuhi satunggalipun pabrik Smith & Wesson ing Massachusetts, lan maos cathetan raja pati (obituari) satunggalipun kenya, ingkang gemléthak sanginggilipun méja satunggalipun pangripta senjata. Piyambakipun nyuwun pirsa, punapa pangripta pestol punika ingkang mejahi kenya punika "Rikala samanten, pamanggihipun rumaos klik," ngendikanipun Jacobs. "Kawula nembé kémawon maos buku sesirah Lethal Passage anggitanipun juru warta Erik Larson ingkang mratelakaken sujarah mesin pestol."

Pandamelan filem punika dipuntidakaken kanthi dangunipun sekawan dasa dinten, kalebet pamundhutan gambar utama ing wulan Dhésèmber 2000 ing Rutland, Vermont, dilajengaken wonten Los Angeles, California, Las Vegas, Nevada, lan Miami, Florida. Filem punika dipunsengkuyung déning juru sinematografi Phil Parmet kanthi ngginakaken piranti Kodak Color 35mm cemeng-pethak, lan dipuntambahi ngagem Sony PD150 mini-DV, ingkang nggabungaken format kekalihipun. Filem punika kasil menang pangaji Modern Digital Cinematography Award wonten Seattle Independent Film Festival taun 2002.

Rujukan

Pranala njawi 
 
 

Film Amérikah Sarékat
Film taun 2002
Filem drama
Artikel Wiki Mrebawani II kalamangsa 1
Iris Barry (1895 – 1969) inggih punika salah satunggalipun juru kritik filem lan kurator saking Inggris-Amérikah Sarékat. Ing dasawarsa 1920-an piyambakipun ndhèrèk njumenengaken London Film Society, ingkang dados dhepartemèn kurator filem kaping pisan ing Museum of Modern Art New York taun 1935..

Latar wingking 
Barry ingkang gadhah asma asli Iris Sylvia Crump, miyos wonten Washwood Heath dhistrik Birmingham, Inggris. Piyambakipun punika putri saking Alfred Charles Crump lan Annie Crump. Barry nglampahi pawiyatan wonten ing Biara The Ursuline Verviers, Bèlgi. Lajeng pindhah dhateng London ing taun 1916 utawi 1917, ing mriku piyambakipun pinanggih kaliyan Ezra Pound. Barry gadhah kalih momongan saking Wyndham Lewis, ingkang miyos ing taun 1919 (putera) lan 1920 (puteri).

Piyambakipun wiwit ngintun pakaryan awujud kritik filem wonten ing The Spectator taun 1923, lan nampi pedamelan minangka juru warta ing Daily Mail antawisipun taun 1925 dumugi 1930, nalika pindhah dhateng Amérikah Sarékat. Sesémahanipun kaliyan Alan Porter mboten mlampah dangu.

Filem Society kaping pisan dipunjumenengaken ing wulan Oktober 1925; piyambakipun salah satunggalipun ingkang ndhèrèk njumenengaken, sesarengan juragan gedhong biyoskup Sidney Bernstein, sutradara Adrian Brunel, Ivor Montagu, lan sesami juru kritik filem Walter Microsoft..

Piyambakipun saestu misuwur minangka kurator ing Museum of Modern Art, ingkang wiwit jumemeng ing taun 1929. Sasampunipun dumugi Amérikah Sarékat ing taun 1930, piyambakipun mandhégani jumenengipun dhepartemèn kajian filem ing taun 1932, kanthi migunakaken arsip saking filem-filem awis, buku kapustakan babagan filem, lan program pangeduman filem. Piyambakipun ugi nyimpen filem. Salajengipun Barry dados warga Amérikah Sarékat ing taun, 1941, sesémahan kaliyan John E. Abbott.

Barry nyerat buku buku populèr kanggé filem-filem ingkang saweg dipundamel, sesirah Let's Go to the Pictures (1926) lan babagan ilmuwan klasik D. W. Griffith: American Film Master (1940). Barry ugi asring nyerat prakawis buku wonten ing New York Herald Tribune.

Taun 1949, piyambakipun nampi Chevalier Legion of Honor saking pamaréntah Perancis amarga kaprigelanipun lan pangabektènipun ing jagat filem. Barry tilar donya ing surya 22 Dhésèmber 1969, ing Marseilles.

Karya 
 Splashing into society. London: Constable, 1923
 Let's Go to the Movies (pdf via Internet Archive)

Sumber sanèsipun

Rujukan

Pranala njawi 
 Iris Barry at British Film Institute website
 "Iris Barry: Re-View", MoMA
 "Barry, Iris (1895–1969)" in 

1895 births
1969 deaths
American curators
American art historians
20th-century American historians
Chevaliers of the Légion d'honneur
English emigrants to the United States
Film curators
People associated with the Museum of Modern Art (New York)
American women historians
Women art historians
20th-century women writers
Artikel Wiki Mrebawani II kalamangsa 1
Perawan Remaja dalam Cengkeraman Militer iku sawijining buku karangané Pramoedya Ananta Toer kang dibabar kapisanan déning Kepustakaan Populer Gramedia ing taun 2001. Nganti taun 2011, buku iki wis dicithak kaping pitu.

Rèng-rèngané buku iki ditulis nalika Pramoedya isih ing pambuwangan ing Pulo Buru. Ing taun 2000, dhèwèké lunga menyang Jepang saperlu nampa pengaji utama The Fukuoka Asian Culture Prize kang kaping 11. Lungané menyang Jepang iki kang njalari Pramoedya éling marang ketikan buku kang irah-irahan asliné "Perawan Remaja" iki.

Wujud isiné dudu novèl kaya lumrahé karangané Pramoedya, nanging kumpulan cathetan babagan para wanita Indonésia kang didadèkaké batur tukon sèks déning prajurit Jepang nalika jaman Perang Donya II. Satemené ora mung wong wadon saka Indonésia kang didadèkaké batur tukon sèks, nanging uga saka nagara-nagara liya kaya Koréa, Cina, lan Taiwan. Jalaran isih sithik banget tulisan kang nyaritakaké kusus kadadéan kang dilakoni para batur tukon sèks saka Indonésia, Pramoedya ngrasa prelu nulis buku iki. Cathetan-cathetan ing jeroné iki kasil panggolèkané Pramodya dhéwé lan cathetan-cathetan saka kanca-kancané kang nemoni tilas batur tukon sèks kuwi ing Pulo Buru. Buku iki ditujokaké kanggo nambah kawruh sajarah Indonésia.

Ringkesan isi 
Buku iki dibukak kanthi carita kang mratélakaké kaanan ing mangsa Perang Donya II kang miwiti butuhé prajurit Jepang marang batur tukon sèks saka Indonésia. Ing pérangan sabanjuré, Pramoedya nuturi para prawan jaman saiki supaya ngerti kabejané urip ing jaman mardika lan miwiti carita nelangsa saka jaman Jepang. Ing jaman semana, para prawan diapusi dikon mangkat menyang Jepang supaya bisa nerusaké pawiyatan. Apus-apusan iki metuné saka angkatan perangé Jepang lan diterusaké menyang désa-désa déning para pangrèh praja. Babagan kang ndadèkaké nyalawadi ya iku ora anané wara-wara resmi saka kantor angkatan perang jepang ngenani pawarta iki, dadi mung sas-sus. Akèh prawan saka Jawa kang seneng mèlu program apus-apusan iki, mligi putrané para among praja jalaran wong tuwané kudu mènèhi tuladha marang wong-wong liya supaya padha gelem mèlu. Pramoedya banjur mbabar cathetan akèhé prawan kang digawa Jepang saka pirang-pirang kutha.

Ing bab-bab saterusé, Pramoedya nyaritakaké lakoné prawan-prawan saka manéka kutha kuwi mau dhedhasar carita utawa cathetané kanca-kancané lan cathetané dhéwé. Ing punjul saparo pérangan kang mburi, isiné dimligèkaké kanggo cathetan saka prawan-prawan kang kèri ing Pulo Buru. Carita cara uripé wong Suku Alfuru uga akèh dibabar ing bab kang pungkasan.

Kutha-kutha asalé para prawan ing carita 
Ing sajeroning buku Perawan Remaja dalam Cengkeraman Militer, disebutaké pirang-pirang kutha kang mèlu nyumbang prawan kanggo prajurit Jepang. Kutha-kutha kuwi ya iku:
 Sléman
 Kudus
 Brebes
 Purworejo
 Yogyakarta
 Kadhiri
 Surabaya
 Surakarta
 Semarang
 Jakarta
 Wanagiri
 Subang
 Pemalang

Rujukan 

Artikel Wiki Mrebawani II kalamangsa 1
Dhuyung iku makluk banyu sing sirah lan awaké wujud manungsa wadon lan buntuté wujud iwak. Dhuyung jedhul ana ing akèh dongèng ing budaya saindenging donya kalebu ing Wétan Cedhak, Éropah, Afrika, lan Asia. Carita dhuyung ingkang kapisan mijil ana ing Suriah kuna. Ing carita iki, wujudé dèwi Atargatis malih dadi dhuyung amarga isin uwis matèni manungsa kang ditrésnani èwadènè ora njarag. Dhuyung kadhang digayutakè karo prastawa sing bebayani kaya ta banjir, prahara, kapal kèrem, lan kèlem. Ing tradhisi dongèng liyanè utawa kadhangkala uga ing tradhisi iki, dhuyung bisa dadi kesawaban, kastawan, utawa katrésnan marang manungsa.

Rujukan
Oseam (Hangul: 오세암) inggih punika filem animasi sandhiwara saking Koréa Kidul ingkang didamel ing taun 2003. Filem punika dipunsutradharani, dhedhasar skénario anggitanipun Choi Min-yong, Lee Seo-kyeong, lan Sung Baek-yeop, dipunangkat saking novèl anggitanipun sastrawan Koréa Kidul, Jeong Chae-bong kanthi sesirah Five-year-old temple, ingkang gadhah katrangan minangka dongèng mligi kanggé tiyang diwasa.

Awit saking dipunbabar kanthi winatesan namung kanggé ing nagari Koréa Kidul lan Perancis, filem punika mboten patos misuwur ing nagari Inggris. Nanging, filem awujud DVD kanthi pertalan basa Inggris namung dipuncawisaken awujud 3 DVD.

Para pamirsa lan juru kritik saget nampi kanthi saé filem wau. Tokoh wonten filem sandhiwara kasebat, saget dipunjèjèraken kaliyan filem animasi sanèsnipun, inggih punika Grave of the Fireflies, Filem punika kasil nampèni sapérang pangaji internasional antawisipun Amsterdam Fantastic Film Festival. Kajawi menang ing kategori Film Animasi Paling Saé ing Asia-Pacific Film Festival lan Annecy International Animated Film Festival taun 2004.

Ugi pirsani 
 List of animated feature films

Rujukan

Pranala njawi 
 

Filem drama
Artikel Wiki Mrebawani II kalamangsa 1
In the Heart of the Sea inggih punika filem sandhiwara pangulandara 3D saking Amérikah Sarékat-Spanyol ingkang didamel ing taun 2015, dipunangkat saking buku nonfiksi anggitanipun Nathaniel Philbrick kanthi sesirah ingkang sami. Filem punika dipunsutradharani Ron Howard, dhedhasar skénario anggitanipun Charles Leavitt. Ingkang maragani filem punika antawisipun Chris Hemsworth, Benjamin Walker, Cillian Murphy, Tom Holland, Ben Whishaw, lan Brendan Gleeson. Kaping pisan, filem punika dipuntepangaken ing New York City surya 7 Dhésèmber 2015 lan dipunbabar kanthi kanggé sagung pamirsa Amérika ing surya 11 Dhésèmber 2015 déning Warner Bros. Pictures. In the Heart of the Sea warni-warni panampi saking para pamirsa lan kritikus, lan kasil ngempalaken arta dumugi $93 yuta. Éwasamanten wragad ingkang sampun medal dumugi $100 yuta.

Ingkang maragani 
 Chris Hemsworth - Owen Chase
 Benjamin Walker - Captain George Pollard Jr.
 Cillian Murphy - Matthew Joy
 Tom Holland - Thom- Nickerson
 Brendan Gleeson Thom
 Ben Whishaw - Herman Melville
 Michelle Fairley - Mrs. Nickerson
 Gary Beadle - William Bond
 Frank Dillane - Henry Coffin
 Edward Ashley - Barzallai Ray
 Charlotte Riley - Peggy Gardner Chase 
 Donald Sumpter - Paul Macy
 Brooke Dimmock - Phoebe Chase
 Jamie Sives - Isaac Cole
 Joseph Mawle - Benjamin Lawrence
 Paul Anderson - Caleb Chappel
 Luca Tosi - William Wright

Latar wingking 
Chris Hemsworth dipundhapuk minangka paraga baku, Owen Chase, ing sasi Juni 2012. Tom Holland dipundhapuk minangka Nickerson ing April 2013. Sadèrèngipun Benjamin Walker dipundhapuk minangka Kapten, paraga sanès naté dipundhapuk nyengkuyung filem punika ing antawisipun Benedict Cumberbatch, Tom Hiddleston, lan Henry Cavill. Filem punika dipunkembangaken malih ing taun 2000, dipunsutradharani Barry Levinson miturut panyuwunipun Miramax Films. Pandamelan gambar dipunwiwiti ing wulan Sèptèmber 2013 ing London lan Leavesden Studios Hertfordshire, England. Panggènan sanès ingkang dipunagem inggih punika Pulo La Gomera (tinambah sapérang jejer ing Lanzarote) ing Canary Islands, Spanyol. Kanggé jejer angin lesus, punggawa filem jumenengaken tangki toya ing Leavesden Studios Roque Baños nindakaken karya musik kanggé filem punika.

Pangaji

Rujukan

Pranala njawi 
 
 
 
 
 
 

Film Amérikah Sarékat
Film Amérikah Sarékat taun 2015
Filem drama
Artikel Wiki Mrebawani II kalamangsa 1
Albatros, saka kulawarga Diomedeidae, manuk sagara kang gedhé, kalebu ordho Procellariiformes. Manuk iki tinemu ing Samodra Antartika lan Samodra Pasifik iring lor.
Manuk albatros tansah katon mabur ing awang-awang amarga carané mabur kang irit tenaga, kanthi nglayang tanpa ngobahaké suwiwi. Manuk iki mangan cumi-cumi, iwak lan urang.
Albatros urip bebarengan kanthi wujud koloni, susuhé ana ing pulo-pulo kang mencil ing tengah samodra.

Spésiès
Cacah spésiès albatros watara 13 nganti 24 spésiès, kang kapérang dadi 4 genus, ya iku Albatros gédhé, (Diomedea), Albatros mollymawk (Thalassarche), Albatros pasifik-lora (Phoebastria), lan Albatros ireng (Phoebetria).
Ing abad 21, spésiès albatros kalebu ing pratèlan abang déning IUCN, kanthi cacah 19 spésiès bebaya cures lan kang loro gumantung konservasi.

 Albatros gedhé (Diomedea)
 Albatros kembara  D. exulans
 Albatros antipodean D. (exulans) antipodensis
 Albatros amsterdam D. (exulans) amsterdamensis
 Albatros tristan D. (exulans) dabbenena
 Albatros ratu-lor D. (epomorpha) sanfordi
 Albatros ratu-kidul D. epomophora
 Albatros pasifik-lor (Phoebastria)
 Albatros ngombak P. irrorata
 Albatros buntut-cindhak P. albatrus
 Albatros sikil-ireng P. nigripes
 Albatros laysan P. immutabilis
 Albatros mollymawk (Thalassarche)
 Albatros alis-ireng T. melanophris 
 Albatros campbell T. (melanophris) impavida
 Albatros isinan T. cauta
 Albatros topi-putih T. steadi
 Albatros chatham T. (cauta) eremita
 Albatros salvin T. (cauta) salvini
 Albatros ksirah-klawu T. chrysostoma
 Albatros irung-kuning-atlantik T. chlororhynchos
 Albatros irung-kuning-indian T. (chlororhynchos) carteri
 Albatros buller T. bulleri
 Albatros irengm (Phoebetria)
 Albatros ireng P. fusca
 Albatros aklawu P. palpebrata

Rujukan 

Artikel Wiki Mrebawani II kalamangsa 1
Manuk pitikan (Gallicrex cinerea) ya iku manuk rawa saka kulawarga  Rallidae, lan siji-sijiné spésiès saka génus Gallicrex.

Papan uripé ana ing rawa Asia Kidul, Kidul wétan nganti wétan, antarané ing Pakistan, India, Sri Lanka, Indonésia, Filipina, Cina nganti Jepang.

Awak manuk pitikan kalebu gèpèng, kanggo nggampangaké nlusup ing selané tuwuhan lan sesuketan rawa. Susuhé ing lemah, ing selan tuwuhan kanthi endhog cacah 3-6. Drijiné dawa lan buntuté cindhak.

Manuk lanang dawané watara 43 cm lan boboté 476-650gr.Déné manuk wadon luwih cilik. Dawané 36 cm lan boboté 298-434 gr. Manuk pitikan golèk pangan ana banarawa kang cethek, kanthi nyucuk kéwan-kéwan cilik ing banyu kaya ta kéwan gegremetan, iwak cilik, lan wewijèn. Manuk pitikan kalebu kéwan kang waspada, kang age-age lumayu ndhelik menawa ana bebaya. Ing wayah subuh lan surup manuk pitikan biasane manggung kanthi swara kang sero

Rujukan

Artikel Wiki Mrebawani II kalamangsa 1
Drembombok, derbombok, utawa sribombok (Amaurornis phoenicurus) iku manuk sing kalebu famili Rallidae. Sebarané nglimputi Indhia, Cina iring kidul, Filipin, lan Indonésia.

Manuk iki lumrahé manggon ing banarawa, sawah, lan pacerèn. Biyèn manuk iki akèh tinemu, nanging saiki wis arang amarga padha dibedhag. Saliyané kuwi, sudané manuk iki uga amarga akèh sawah sing migunakaké pèstisidhah kimiyah sing njalari regedé panganané, ya iku wijèn, cacing, kéwan gegremetan, lan kéyong cilik.

Manuk iki gedhéné sedhengan lan bisa katitik saka warna elaré sing ireng lan putih. Lumrahé manuk drembombok urip ijèn, sanajan kadhang uga tinemu cacah loro utawa telu. Senengané ndelik ana sesuketan rawa lan njedhul nalika golèk pangan kaya déné manuk pitikan. Sanajan ora bisa mabur dhuwur, drembombok  seneng ménclok ana ing glagah lan wit-witan cilik ing banarawa.

Susuhé lumrah mapan ing tengahé banarawa, lan cacahé endhogé 6-7, kang diangkremi déning manuk lanang lan wadon (uga tekané momong anak) lan banjur netes sawisé udakara 19 dina.

Rujukan 

Artikel Wiki Mrebawani II kalamangsa 1
Sapèt ya iku kumpulan kéwan ros-rosan kang saèmper kalajengking nanging buntuté luwih cilik lan tanpa wisa. Kalebu ing ordho Thelyphonida.

Sapèt gampang dikenali saka wernané kang ireng lan sapité kang gedhé. Dawané lumrahé watara 25–30 mm, sanajan uga ana spésiès kang nganti 85 mm. Nalikané ngalami bebaya, Sapèt bakal nyemprotaké campuran asem asétat lan asem oktanoat kang gandané mèmper cuka. Pancèn dudu wisa, nanging gamané kang wujud capit uga nglarani manawa kena manungsa.

Sapèt kalebu kéwan nokturnal. Mangané gegremet, luwing, kalajengking lan cacing.
Sumebar ing laladan tropis lan sub tropis, kajaba Eropah lan Australia. Déné ing Afrika mung tinemu siji spésiès ya iku Etienneus africanus.
Lumrahé urup ndelik ing ngisor watu utawa kayu. Uga asring tinemu ing pucuk klapa lan jinis palem liyané.

Rujukan
Bubuk beras (Sitophilus oryzae) kéwan kang dikenal seneng mapan ing wewijènan (séréalia) kang disimpen ing lumbung utawa gudhang. Bubuk beras kalebu ama kang banget ngrugèni lan angèl dikendhalèni manawa wis nyerang. Ora mung nyerang gabah/beras, nanging uga jagung, gandum, jewawut, canthèl lan kacang-kacangan. Larvané ndhelik sajeroning wewijèn, déné imagoné mangan pathiné.

Kalebu jinis kumbang kang ukurané cilik.

Wedharan

Bubuk beras kang diwasa dawané watara 2 mm kanthi moncong kang dawa. Wernané soklat tuwa utawa ireng. Wujudé saèmper karo bubuk jagung, nanging manawa disetitèkaké nyata ana pira-pira bedané.

Bubuk beras bisa mabur lan umur bubuk kang wadon bisa nganti 3-5 sasi. Bubuk beras wadon ngendhog 2-6 iji saben dinané, lan gunggungé bisa 300 iji sadawané uripé. Moncong kang dawa kanggo gawé bolongan ing beras lan nyèlèhaké endhog.

Endhog disèlèhaké ing beras kang dibolongi kang jeroné watara 1mm, lan banjur netes sawisé watara 7 dina. Larva kang netes langsung menggerek beras kang dadi papan uripé lan mapan ing kono nganti wujud imago. Sawisé umur 28-90 dina (lumrahé 31 dina) banjur métamorfosis dadi kumbang.

Rujukan 

Artikel Wiki Mrebawani II kalamangsa 1
Sato kéwan
Maranta ya iku génus saka tuwuhan bisa ngembang, kulawarga Marantaceae. Asalé saka Amérika tengah lan kidul, lan India Kulon. Jeneng Maranta kajupuk saka ahli botani saka Italia abad 16 kang aran Bartolomeo Maranta.
Udakara 40-50 spésiès kang wus kacathet déning para ahli. Sakabèhané duwé rhizoma kang wujud rimpang. Watang kang katon ing dhuwur lemah wujud watang semu. Godhongé lonjong lan tansah ijo, megar ing wektu awan lan nalika wengi godhongé nggulung. Kembange cilik, kanthi kelopak cacah telu. 
Spésiès kang tinemu ing tanah Jawa ya iku garut (Maranta arundinacea), dibudidaya murih bisa ngasilaké pathi garut. Kajaba iku uga diolah dadi emping garut.

Spésiès
Spésiès kang wus kacathet:

Rujukan 

Artikel Wiki Mrebawani II kalamangsa 1
Kakhanan Krim wiwit ana nalika Grombol Emas Monggolia ruwag ing abad kaping 15 mawa punjeré ana ing Tanjung Krim. Ing sakiwa tengené taun 1441 wong Tatar Krim ngedegaké sawijining tlatah wewengkon Khan utawa diarani Kakhanan sangisoring pimpinané Giray, sawijining kulawarga wangsa Jingisid. Wewengkoné ana ing sakiduling tanah sing saiki dadi wewengkoné Ukraina, wiwit taun 1556 tlatahé Grombol Nogay antara Asov lan Kuban saha Tanjung Krim. Sapérangan gedhé tlatah iki kabèh ing tembé bakal dadi wewengkoné Ruslan lan diarani tlatah Donbass. Kutha nagarané ya iku Bakhchisaray. Kakhanan Bangsa Tatar Krim iku siji-sijiné karajan panerusé Grombol Emas, sing bisa èksis nganti suwé, ya iku nganti taun 1792. Nganti abad kaping 18, wong-wong Tatar Krim kerep perang lan mbedhah tlatah-tlatah ing Ukraina sing nalika iku dadi wewengkoné Polen-Litowen, Moldavia lan Ruslan. Saka tlatah-tlatah iki wong Tatar Krim mboyong para batur tukon sing dadi "komoditas èkspor" ékonomi Tatar Krim sing wigati dhéwé. Wong Tatar Krim ya dagang karo Kakaisaran Osmaniyah. Déning Kakaisaran Osmaniyah wong Tatar Krim direksa lan wong Tatar Krim dadi panyebar lan sesulihé Islam ing Ukraina.

Krim
Sajarah Ruslan
Sajarah Ukraina
Barista inggih punika salah satunggalipun sebatan kanggé tiyang ingkang pedamelanipun ndamel lan nyawisaken kopi kanggé para pelanggan. Tembung "barista" punika asalipun saking basa Italia ingkang ngemu teges "pelados bar".

Awit taun 2007 ing Indonesia sampun dipunwontenaken "Adon-adon Barista Indonesia" (Indonesian Barista Competition) ingkang dipuntindakaken déning "Asosiasi Spesialis Kopi Indonesia" (Specialty Coffee Association of Indonesia). Juwara adon-adon punika nampi kalodhangan dados dutaning Indonesia wonten adon-adon ingkang sami ing tataran Asia. Salajengipun, juwara ing Asia badhé ndhèrèk adon-adon ing tataran sadonya inggih punika "Kejuaraan Barista Dunia" (World Barista Championship). Gelar "Juwara Barista Sadonya" ing taun 2010 dipungayuh déning Michael Philips panyarta saking Amérikah Sarékat. World Barista Championship.

Ugi pirsani 
 Espresso
 Kopi
 Cappuccino

Rujukan 

Pedamelan
Artikel Wiki Mrebawani II kalamangsa 1
Coccinella transversalis ya iku spésiès kumbang koksi kang tinemu ing Asia Kidul, Asia kidul wétan nganti Australia.. Jeneng kumbang iki asring klèru karo Coccinella transversoguttata kang tinemu ing Eropah lan Amérika lor.

Kéwan iki wiwitan dironcé déning ahli zoologi Dhènemarken Johan Christian Fabricius ing taun 1781.

Dawané 3,8-6,8 mm lan sanajan sebarané banget ambané, nanging variasi wernané ora akèh. Lumrahé endhasé warna ireng lan suwiwiné warna abang utawa oranye kanthi tengeran ireng cacah loro.

Kayadéné lumrahé kumbang koksi, Coccinella transversalis wigati tumrap kridha tani, amarga mangan warna-warna kéwan gegremetan cilik kang dadi ama tetuwuhan mligi ing wiwitan nandur.. Kéwan gegremetan kang dadi pangané kaya ta tuma godhong (afid).

Rujukan 

Artikel Wiki Mrebawani II kalamangsa 1
Diplacodes trivialis  iku spésiès kinjeng saka  kulawarga Libellulidae, kalebu kinjeng kang asring karan kinjeng semprang. Kinjeng iki sumebar saka Cina, Jepang, India, Indonésia lan nganti Papua Nugini lan Australia.

Seneng mapan ing blumbang, sawah, wadhuk, saluran irigasi lan kang saèmper. Awaké duwé warna kang manéka warna, lumrahé biru semu ungu, ijo utawa kuning. Kinjeng iki kalebu kang paling umum tinemu ing Asia. Biyasa manggon ing papan kang arang wit-witan gedhé. Suwiwiné bening tanpa tengeran ireng. Nalika diwasa duwé tengeran warna putih ing pucuk buntut kang mbédakaké kinjeng iki karo spésiès liyané ing génus iki  
.

Kinjeng jinis iki kalebu gampang dicekel.

Gladri

Rujukan 

Artikel Wiki Mrebawani II kalamangsa 1
Samber ilèr, (Chrysochroa fulminans) salah siji spésies saka kulawarga Buprestidae

Wedharan
Samber ilèr kéwan gegremet kang duwé warna ijo gilap, lan dawane 30–40 mm

Sub spésies
 Chrysochroa fulminans agusanensis Kurosawa, 1979
 Chrysochroa fulminans aurora Heller, 1912
 Chrysochroa fulminans babuyanensis Kurosawa, 1989
 Chrysochroa fulminans baliana Obenberger, 1928
 Chrysochroa fulminans bimanensis Lansberge, 1879
 Chrysochroa fulminans chrysura Gory, 1840
 Chrysochroa fulminans chrysuroides Deyrolle, 1864
 Chrysochroa fulminans cyaneonigra Kurosawa, 1991
 Chrysochroa fulminans florensis Kerremans, 1891
 Chrysochroa fulminans fulminans (Fabricius, 1787)
 Chrysochroa fulminans funebris Théry, 1898
 Chrysochroa fulminans kaupii Deyrolle, 1864
 Chrysochroa fulminans krausei Descarpentries, 1971
 Chrysochroa fulminans nagaii Kurosawa, 1990
 Chrysochroa fulminans nishiyamai Kurosawa, 1990
 Chrysochroa fulminans nylanderiHołyński, 2009
 Chrysochroa fulminans praelonga White, 1843
 Chrysochroa fulminans variabilis Deyrolle, 1864
 Chrysochroa fulminans vethiana Obenberger, 1926

Distribution
Kewan iki sumebar ing  Malaysia lan Indonesia nganti Papua Nugini.
Bubut jawa (Centropus nigrorufus) manuk saka kulawarga Cuculidae.
Kewan iki endemik ing Indonesia.
Cecek utawa titik ya iku pada (cara Indonésia: tanda baca) kang digunakaké kanggo nengeri pungkasaning sawiji ukara ing manéka basa. Tenger iki awujud cecek cilik sing disèlèhaké ing pungkasan sawiji baris saka sawiji ukara, kaya ta ing pungkasan ukara.

Rujukan

Cathetan suku

Pratélan pustaka 
 

Pada
Jus 1 (ing ) ya iku Juz ing kaping pisan ing dalem susunan Al-Qur'an mushaf Turki Utsmani. Juz iki dipunwiwiti tembung الم ing surah Al-Baqarah ayat satunggalipun lan dipungkasi ing dalem surah sing padha ing ayat kaping 141.
Jus 2 () ya iku péranganing juz Al-Qur'an ing kaping pindo, dipunwiwiti déning tembung سيقول ing dalem Surah Al-Baqarah ayat 142. Juz iki kadose nyakup satunggalipun surah, lan mung 110 ayat.

Cathetan
Sriping() ya iku panganan sing digawé saka gedhang sing diiris tipis lan digorèng nganggo glepung sing uwis disogi bumbu. Lumrahé rasané madan gurih kaya ana mambu bawang sing gurih. Panganan kiye kasebar kanthi arep kabèh se Pulau Jawa.

Uga Dèlèng 
 Kripik Témpé
 Kripik Bolèd
 Kripik Kentang
 Kripik Oncom

gedhang
Roubaix (Walanda: Robaais) wujud sawijining lawas kutha indhustri lan komune sing ana ing sisih lor nagara Prancis, cedhak tapel wates karo nagara Bèlgi. Kutha iki sing ndunungi ana wantara luwih 96 èwu jiwa ing taun 2014 lan jembar wewengkon kurang luwih  hektare.

Pranala njaba 

 Situs wèb resmi

Rujukan 

Kutha ing Prancis
Ing jagat arsitèktur éklésiatik, rétrokor iku babagan samburiné altar dhuwur ing sawijining gréja utawa katedral sing kadhang-kala misahaké yasan gréja utawa katedral saka pérangan buriné kapèl. Babagan iki isiné kursi-kursi kanggo kor gréja.

Contoné rétrokor ya iku sing ana ing Katedral Winchester sing diyasa antarané taun 1200 lan 1230 minangka dunungé sanggar pamujan Santo Swithun.

Rujukan

Pranala njaba 
 Sesawangan rétrokor ing Katedral Winchester
Masjid Juma ing Shamakhi utawa Masjid Jumuwah ing Shamakhi () iku masjid ing kutha Shamakhi, Azerbaijan.

Masjid ing Azerbaijan
Arsitektur Islam
Pura Schönbrunn (, ) iku tilas dalem sentana sing dienggoni nalika katiga, kapernah ing Wina, Ostenrik. Pura barok sing isiné ana 1.441 kamer iki minangka salah siji monumèn sujarah, budaya, lan arsitèktur sing ingaran wigati banget mungguh ing nagara iku. Kawit madyané dasawarsa 1950-an, yasan iki dadi papan dhemenané wisatawan. Sujarahé pura iki lan patamanané sing jembar lawasé ngancik 300 taun, minangka kaca benggala tumrap owah-gingsiring rasa, suka, lan ciptané ratu-ratuné Habsburg sing lumintu jumenengé.

Rujukan
Breiðafjörður (lit. fyord sing mbrabak) iku teluk sing cethèk tur jembar, watara 50 km ambané lan 125 km dawané, ing iring kulon Èslan. Teluk iki sing misahaké wewengkon Westfjords (Vestfirðir) saka laladan kidul nagara Èslan. Breiðafjörður iku kinubengan pagunungan, kalebu glètser Snæfellsjökull ing Ujung Snæfellsnes ing iring kidulé lan Ujung Fyord Kulon ing iring loré. Sing narik kawigatèn saka teluk iki ya iku pérangan poncoté ing lor dumadi 15 yuta taun kapungkur, déné poncoté ing kidul ing Snæfellsnes lawasé ora nganti saparoné umuré pérangan poncot lor.

Pranala njaba 
 Marine Protected areas p.28
Kakalifahan Fatimiyah (, al-Fāṭimīyūn) iku kakalifahan Singah Ismailiyah sing jembar wewengkoné ngambah Afrika Lor, saka Sagara Abang ing iring wétan nganti Samodra Atlantika ing iring kulon. Wangsa Fatimiyah nguwasani saambané pasisir Sagara Tengah ing Afrika lan ndadèkaké Mesir minangka punjeré kakalifahané. Nalika kuncarané, kakalifahan iki kasil nguwasani manéka wewengkon saliyané Mesir, kaya ta Magribi, Sudhan, Sisili, Levan, lan Hijaz.

Tilas nagara ing Asia
Tilas nagara ing Éropah
Singah
Henosepilachna vigintioctopunctata iku spésiès kumbang koksi saka kulawarga Coccinellidae. Tengeran kang gampang saka kumbang iki bisa katitik saka tutul ireng cacah 28 ing suwiwiné.

Spésiès iki sadurungé dijenengi Epilachna vigintioctopunctata lan asring samar karo spésiès liya  kang aran Henosepilachna vigintioctomaculata kang sumebar ing Ruslan, Cina, Jepang lan Koréa. Déné Henosepilachna vigintioctopunctata asalé saka Asia kidul wétan, banjur sumebar nganti Australia lan Selandia Baru. Uga wis tekan ing Brazil lan Argèntina nalika taun 1996.

Kumbang iki mangan gegodhongan tuwuhan kenthang lan tuwuhan jinis térong-térongan liyané. Saliyané dadi ama tumrap tuwuhan Solanaceae, kumbang iki uga nyerang labu, lobak, kacang-kacangan lan bayem. Tuwuhan kang diserang kumbang iki godhongé katon gripis lan bolong-bolong.

Rujukan

Artikel Wiki Mrebawani II kalamangsa 1
Kuwawung, utawa wawung ya iku jinis kumbang kang dikenal dadi ama tumrap tuwuhan klapa , saka génus Rhynchophorus. Ukurané kalebu gedhé tumrap lumrahé kumbang, watara 2–5 cm lan lumrahé warna soklat tuwa gumantung saka spésièsé. Ing basa Indonésia diarani kumbang badak (kumbang warak) amarga duwé sungu siji kang mèmper warak.

Perilaku
Kuwawung ngrusak tuwuhan klapa kanthi nlusup ana ing pucuk wit klapa, banjur ngenani janur kang isih wujud tumbak. Wit klapa kang kaserang kuwawung katon saka blaraké kang rusak lan mbentuk segitiga. Lumrahé kuwawung mabur ngampiri wit krambil nalika surup utawa wayah wengi.

Tumangkar
Kuwawung lumrahé ngendhog ana glugu kang teles lan gapuk. Endhogé watara 3 mm lan sawisé 11-13 dina banjur netes dadi urèt minangka stadium larva. Kuwawung ngalami métamorfosis sampurna.

Rujukan 

Artikel Wiki Mrebawani II kalamangsa 1
Pasisir Clungup ya iku pasisir sing dumunung ing Kabupatèn Malang, Jawa Wétan, pernahé ing Désa Sitiarjo, Kacamatan Sumbermanjing Wétan.

Clungup
Tambak uyah iku papan kanggo mringkilaké uyah saka banyu sagara utawa kenthelan uyah. Banyu sagara utawa kenthelan uyah dipapanaké ing tambak banjur banyuné disataké kanthi nguwabaké kawalan alami saéngga kari pringkilan uyah sing bisa dipanèn. Tambak uga bisa minangka papan ngaso lan makané manéka spésies manuk sagara, sing bokmanawa uga kalebu spésies-spésies sing pinuju ing sajeroning bebaya. Tambak adaté disinggeti nganggo tanggul.

Tambak alami iku wewujudan géologi sing uga dumadi amarga banyu sing nguwab banjur nurahaké uyah. Sawenèh tambak pancèn diréka saka tambak alami sing wis ana saudurungé, contoné tambak ing Inagua Magung ing Bahama, utawa tambak ing Jasiira, kidulé Mogadishu, amarga ana banyu sagara sing ngembeng banjur nguwab kena soroté srengéngé.

Rujukan
Curug Cikaso utawa Curug Luhur iku curug utawa grojogan sing kapernah ing iring kidul Kabupatèn Sukabumi, Jawa Kulon. Grojogan iki sumberé banyu saka Kali Cikaso.

Grojogan ing Jawa Kulon
Wadhuk Nadra Krenceng utawa Wadhuk Krenceng iku wadhuk sing kapernah ing Kutha Cilegon, Banten. Wadhuk iki minangka tandhon banyuné Kali Rawa Danau lan sawenèh kali ing laladan Kutha Cilegon.

Wadhuk ing Banten
Situ Gunung () iku tlaga sing kapernah ing Kabupatèn Sukabumi, Jawa Kulon.

Gunung
Tlaga Tamblingan (, ) iku tlaga kaldhéra kang kapernah ing Kabupatèn Bulèlèng, Bali. Tlaga iki mapan ing èrèngé Gunung Lesung, kalebu ing Désa Munduk, Kacamatan Banjar. Tlaga iki salah siji saka telung tlaga kang mawujud saka kaldhéra kuna. Liyané ya iku Tlaga Buyan lan Tlaga Bratan. Tlaga Tamblingan kinubengan alas gung lan tilas-tilas arkéologi saka kabudayan Tamblingan abad ping 10. Tlaga lan padunungan sakiwa-tengené déning pamaréntah saenggon didhapuk dadi papan wisata agama lan direksa saka pangaribawa modhèren.

Tlaga ing Bali
Pakebonan Tèh Cukul () iku kebon tèh sing kapernah ing Pangalengan, Bandhung, Jawa Kulon.

Kebon tèh ing Indonésia
Tapsir al-Jalalain (basa Arab: تفسير الجلالين , jarwané: "tapsir déning Jalal loro") iku sawijining kitab tapsir Al-Qur'an kang misuwur; kawitané dianggit déning Jalaluddin al-Mahalli ing taun 1459 M, lan dibacutaké déning muridé, ya iku Jalaluddin as-Suyuthi ing taun 1505 M. Kitab tapsir iki adaté ingaran kitab tapsir klasik Sunni kang akèh didhapuk minangka rujukan, amarga gampang anggoné dingertèni lan cacah jilidé mung siji.

Jalaludin al-Mahalli nulis tapsir iki saka kawitané Surat Al-Kahfi nganti pungkasané Surat An-Naas, lan sawisé iku panjenengané napsiraké Surat Al-Fatihah nganti rampungé. Al-Mahalli séda sadurungé ngrampungaké iku. Jalaluddin as-Suyuthi banjur mbacutaké, miwiti saka Surat Al-Baqarah nganti Surat Al-Israa'. Sawisé iku panjenengané mindhahaké tapsir Surat Al-Fatihah ing mburi urutané tapsir liya kang sadurungé wis digawé déning Al-Mahalli. Nanging, isih ana béda panemu ing para ahli ngenani pira kèhé garapané saben-saben juru tapsir mau.

Uga delengen 
 Jalaluddin as-Suyuthi

Réferènsi

Pranala njaba 
  Tafsir Jalalain

Islam
Pdt. Dr. Sularso Sopater, M.Th. () inggih punika salah satunggalipun pangarsa ing kalangan agama Kristen. Piyambakipun naté dipunpracaya minangka Anggota Dewan Pertimbangan Agung Republik Indonesia (DPA RI), Pangarsa Sinode Gréja Kristen Jawa lan Pangarsa Persekutuan Gréja-gréja ing Indonesia.

Latar wingking
Sularso Sopater miyos ing Ngayogyakarta, surya 9 Mèi 1934. Ngrengkuh gelar Master Teologi wonten ing Grand Rapids Michigan Amérikah Sarékat taun 1975, lajeng ngasta minangka dhosèn dokmatika ing STT Jakarta awit taun 1978. Gelar doktor teologi kaparingaken saking Sekolah Tinggi Teologi Jakarta. Piyambakipun punika pandhita di kalangan Gréja Kristen Jawa (GKJ), lan naté dipundhapuk minangka pangarsa sinode ing mriku. Kajawi saking punika, Sularso sopater ugi naté nglenggahi minangka Katua Umum Persekutuan Gréja-gréja di Indonesia (PGI) lan didhapuk minangka salah satunggalipun anggota Dewan Pertimbangan Agung Republik Indonesia (DPA RI). Sajawinipun ngemban minangka pamimpin umat, Sularso ugi nglampahi kiprah organisasi antawisipun minangka Direktur Lembaga Pembinaan Kader GKJ/GKI Jawa Tengah, ingkang dumunung wonten Yogyakarta.

Ugi pirsani
 Persekutuan Gréja-gréja di Indonesia
 Gréja Kristen Jawa
 Dewan Pertimbangan Agung Republik Indonesia
 Pratélan tokoh Jawa Tengah

Rujukan 

Tokoh Jawa Tengah
Artikel Wiki Mrebawani II kalamangsa 1
Wayang gremeng inggih punika istilah umum ing jagat pagelaran seni tradhisional ingkang ngemu teges pagelaran wayang ingkang dipuniring kanthi ngginakaken tutuk (a capela) ingkang ungelipun mèmper kaliyan suwanten gamelan. Kasenian punika asalipun saking tlatah Tegal, Jawa Tengah. Kados pagelaran wayang limrahipun, wayang gremeng dipunpangarsani déning dhalang nailka nyuguhaken cariyos, dipunbiyantu déning sawenèh nayaga ingkang ngiringi kanthi ngginakaken tutukipun lan ugi ngginakaken pakeliran lan wayang. Limrahipun cariyos ingkang kasuguhaken inggih punika cariyos Mahabharata. Ing tlatah Banyumas, wayang gremeng ugi misuwur kanthi aran wayang jemblung. Tokoh wigatos ing pagelaran wayang gremeng antawisipun Slamet Gundono lan Enthus Susmono, sinaosa piyambakipun kekalih ugi nelateni wayang konservatif.

Ugi pirsani
 Kutha Tegal
 Kabupatèn Tegal
 Slamet Gundono
 Enthus Susmono

Cathetan suku

Rujukan 

Kota Tegal
Kabupatèn Tegal
Kesenian tradhisional
Wayang
Artikel Wiki Mrebawani II kalamangsa 1
Bunglon kasar (Trioceros rudis) uga ingaran bunglon rudhis, bunglon geger-lorèk ruwenzori utawa bunglon bréwok rwenzori iku bunglon saka iring kulon Ugandha, Rwandha, Burundhi, lan iring wétan RD Kongo. Kosokbalèn saka sing akèh dipitayani, spésies iki ora urip ing Gunung Meru, Tanzania. Bunglon ing Tanzania sing karan-sebut T. rudis pranyata T. sternfeldi.

Katerangan pokok 
Bunglon kasar kerep tinemu ing habitat sing binuka, kaya ta rambit-rambit cendhak ing laladan transisi antarané ara-ara (grassland), parayungan (reedbed), lan gumuk-gumuk suket (montane heath).

T. rudis ukurané cilik () lan tanpa sungu utawa lobus oksipital. Buntuté dawa lan jambulé cilik.

Rujukan

Pranala njaba
Pura Golestan ( – Kāx e Golestān) iku tilas komplèks radya duwèké wangsa Qajar ing kutha krajané Iran, Tèhran.

Minangka salah siji monumèn sujarah sing tuwa dhéwé ing kutha Tèhran, lan nduwèni status warisan donya, Pura Golestan kalebu yasan radya sing duk nguni kapernah ing njeron bètèng akulit lendhut, citadhèl Tèhran. Ing njeron komplèks iku ana taman, manéka yasan radya, lan salumpuk kriya Iran lan bebana saka Éropah abad ping 18 lan 19.

Rujukan

Pranala njaba 
 Rerincèn candhaké ngenani Pura Golestan
 Situs jaringan resmi Pura Golestan 
 Gambar marmer-marmer Pura Golestan , Iran Journal of Architecture, No. 14, Oktober 2004.
 Foto saka Pura Golestan
 Farnāz Khatibi, Musiyum Pisanan ing Iran, Jadid Online, 2008 . Wayang gèsèr, déning Amin Āzād lan Farnāz Khatibi, Jadid Online, 2008. (4 men 54 sek).
 Tetélan lan gambar Pura Golestan 
 Musiyum Horsham mawa aksès menyang sasanadhata lelumpukané
El Djem (Arab Tunis: الجمّ ; Latin Thysdrus) iku sawijining kutha ing Dhistrik Mahdia, Tunisia. Cacah jiwané ana wong 21.576 (sènsus 2014). Kutha iku minangka papan asalé sawenèh tilasan bangsa Romawi kang kondhang ing Buwana Afrika, kaya ta "Amfitéater Thysdrus".

Sajarah 
Kaya déné sakèhing pamukiman Romawi lumrahé ing Tunisia, Kutha Romawi Thysdrus iki dibangun ing sandhuwuré pamukimané bangsa Punis sing mratah ing kala sadurungé. Ing iklim kang ora sagaring saiki, Kutha Thysdrus, minangka pérangané provinsi Byzacena ing Romawi, kahanané kerta raharja dhèk abad ping 2 M. Kala samana, papan iki wigati minangka pangasil lenga zaitun sing akèh dièkspor. Kutha iki uga papan dunungé kabiskopan Kristen, sing kalebu ing sagolongan dhampar titulèr Gréja Katulik.

Rujukan
Pelabuhan Kobé ya iku pelabuhan sing kapernah ing Kobé, Hyōgo, ing laladan Osaka magung, Jepang, sing latar-wuriné Laladan Indhustri Hanshin. Kapernah ing èrèngé Gunung Rokkō, laladané duwé palemahan lètèr sing winates, mula banjur diyasa pulo-pulo rékan kaya ta Port Island, Rokko Island, pulo Papan Anggegana Kobé ing sacedhaké.
Largo () ya iku sawijining gegolongan wangunan sing dumadi saka gedhong Klasisisme Sosialis cacah telu ing Sofia tengah, kutha krajané Bulgari. Laladané iki dirancang lan diyasa ing taun 1950-an sing pamrihé dadi laladan punjer anyar sing makili kutha Sofia. Dinané iki, laladané minangka tuladha pokok mungguh ing wangunan Klasisisme Sosialis ing Éropah Kidul-wétan, uga minangka salah siji pal pokok ing Sofia.

Ing gegolongané wangunan iku ana tilas Balé Parté (tilas kantor gedhéné Parté Kuminis Bulgari sing wis bubar) sing madeg ing pérangan tengah, sing saiki dadi kantor administratif tumrap ing Majelis Nasional Bulgari, lan gedhong cacah loro liyané ing kiwa-tengené: siji dadi toko TZUM lan Rad Mantri Bulgari, déné sijiné dadi Kantor Présidhèn, Hotèl Sofia Balkan, lan Kamantrèn Pangajaran.

Rujukan
Almazul iku pamukiman sing kapernah ing Provinsi Soria, wewengkon swatantra Castile lan León, Spanyol. Jeneng sing iki asalé saka tembung Arab al Mahsul, tegesé obahan banyu sing vèrtikal awit thukulé Kali Henar ing nagara iki.

Wong saenggon ngayahi karaméan kanggo ngajèni La Virgen de la Blanca nalika tanggal 27 Mèi.
Acisoma panorpoides iku jinis kinjeng saka kulawarga Libellulidae.

Sebaran
Acisoma panorpoides sumebar ing India, Jepang, Filipina, lan Indonésia.

Habitat
Acisoma panorpoides seneng mapan ing kukuban rawa ing tlatah tropis lan subtropis. Kinjeng jinis iki ora sepira pinter mabur, saéngga pamaburé ora adoh saka suket lan tetuwuhan kang ana ing rawa kang minangka papan tumangkaré. Kinjeng Acisoma panorpoides gampang dititik saka pérangan wetengé (abdomèn) kang wungkuk, séjé saka spésiès liyané ing famili Libellulidae.

Rujukan

Artikel Wiki Mrebawani II kalamangsa 1
Punjering Galaksi iku punjering rotasi Galaksi Bimasekti. Dohé papan iki 7,6 tekan 8,7 kiloparsec (watara 25.000 nganti 28.000 taun cahya) saka Bumi kanthi ngener konstélasi Sagitarius, Ofiukus, lan Skorpius sing pernahé padhang dhéwé ing Bimasekti. Ana bukti sing kuwat ngenani anané luwang ireng supermasif ing Punjering Galaksi Bimasekti.